**Έναρξη μαθημάτων κολύμβησης**

Μέσα σε κλίμα ενθουσιασμού ξεκίνησαν την Δευτέρα 23 Οκτωβρίου 2017 τα μαθήματα κολύμβησης για παιδιά της Γ’ τάξης των Δημοτικών Σχολείων της Ημαθίας.

Τα μαθήματα πραγματοποιούνται με την ευθύνη της Ο.Φ.Α της Διεύθυνσης Δευτεροβάθμιας Εκπαίδευσης Ημαθίας υπό την παιδαγωγική καθοδήγηση του Σχ. Συμβούλου Φυσικής Αγωγής κ. Μπουζιώτα Κωνσταντίνου και σε συνεργασία με την Πρωτοβάθμια Εκπαίδευση. Τα κολυμβητήρια που πραγματοποιούνται τα μαθήματα είναι τα κολυμβητήρια Ναυτίλος και Πήγασος AQUA CENTER στη Βέροια και το Δημοτικό κολυμβητήριο στη Νάουσα . Στο Α’ τρίμηνο θα συμμετέχουν στο μάθημα 22 σχολεία με 600 παιδιά.

Θα θέλαμε να ευχαριστήσουμε μια σειρά από παράγοντες που συντέλεσαν να φτάσουμε σε αυτό το αποτέλεσμα.

1. Τον Δήμαρχο Νάουσας κ. Κουτσογιάννη Νικόλαο και τον Αντιδήμαρχο κ. Δάγγα Στυλιανό για την παραχώρηση του Δημοτικού Κολυμβητηρίου.
2. Τον ιδιοκτήτη του κολυμβητηρίου Ναυτίλος κ. Κώστα Θώμογλου και τον υπεύθυνο του κολυμβητηρίου Πήγασος AQUA CENTER για τη ΔΩΡΕΑΝ παραχώρηση των κολυμβητηρίων τους για την διεξαγωγή του μαθήματος.
3. Τον Αντιπεριφερειάρχη κ. Καλαϊτζίδη Κωνσταντίνο και την κ. Καρατζιούλα Νίκη για την σημαντική βοήθειά τους στο θέμα των μετακινήσεων.
4. Τον Διευθυντή Ανάπτυξης και Περιβάλλοντος της Περιφερειακής Ενότητας Ημαθίας κ. Μιχαλιά Γεώργιο για την άριστη συνεργασία για τις μετακινήσεις.
5. Τέλος όλους τους Διευθυντές των σχολικών μονάδων της Πρωτοβάθμιας Εκπαίδευσης για την αμέριστη βοήθεια που μας προσέφεραν.

Ευχόμαστε σ’ όλα τα παιδιά καλές βουτιές !!!